
ประกาศอธิบดีกรมสรรพากร
เรื่อง หลักเกณฑ์ วิธีการ เงื่อนไข และรูปแบบการรายงานข้อมูลของกองทุนเพื่อการเลี้ยงชีพ
[bookmark: _Hlk169619038]ตามกฎกระทรวงกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศ
เกี่ยวกับภาษีอากร พ.ศ. ๒๕๖๖
		

อาศัยอำนาจตามความในข้อ ๑๐ (๑) (ข) และข้อ ๑๐ (๒) (จ) แห่งกฎกระทรวงกำหนด
การแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร พ.ศ. ๒๕๖๖
อธิบดีกรมสรรพากรกำหนดให้กองทุนเพื่อการเลี้ยงชีพดำเนินการตามหลักเกณฑ์ วิธีการ เงื่อนไข
และรูปแบบการรายงานข้อมูลของกองทุนเพื่อการเลี้ยงชีพ ดังต่อไปนี้ 
ข้อ	๑	ในประกาศนี้ กองทุนเพื่อการเลี้ยงชีพ หมายความว่า
(๑)	กองทุนเพื่อการเลี้ยงชีพที่มีผู้เข้าร่วมในวงกว้างซึ่งเป็นกองทุนที่จัดตั้งขึ้นเพื่อให้ผลประโยชน์
จากการเกษียณอายุ ทุพพลภาพ หรือเสียชีวิต หรือหลายอย่างประกอบกัน  แก่ผู้รับผลประโยชน์ที่เป็น
หรือเคยเป็นลูกจ้าง หรือบุคคลที่ลูกจ้างดังกล่าวระบุให้ได้รับผลประโยชน์ของนายจ้างรายเดียวหรือหลายราย
เพื่อตอบแทนการทำงาน 
(๒)	กองทุนเพื่อการเลี้ยงชีพที่มีผู้เข้าร่วมในวงแคบซึ่งเป็นกองทุนที่จัดตั้งขึ้นเพื่อให้ผลประโยชน์
จากการเกษียณอายุ ทุพพลภาพ หรือเสียชีวิต หรือหลายอย่างประกอบกัน แก่ผู้รับผลประโยชน์ที่เป็น
หรือเคยเป็นลูกจ้าง หรือบุคคลที่ลูกจ้างดังกล่าวระบุให้ได้รับผลประโยชน์ของนายจ้างรายเดียวหรือหลายราย
เพื่อตอบแทนการทำงาน
[bookmark: _Hlk171066400]ข้อ	๒	ข้อมูลที่กองทุนเพื่อการเลี้ยงชีพต้องรายงานมายังอธิบดีกรมสรรพากร ได้แก่
	(๑)	ข้อมูลเกี่ยวกับกองทุนเพื่อการเลี้ยงชีพ
			(ก) เลขประจำตัวผู้เสียภาษีอากร
			(ข) คำนำหน้าชื่อกองทุนเพื่อการเลี้ยงชีพ
			(ค) ชื่อกองทุนเพื่อการเลี้ยงชีพ
	(๒)	ข้อมูลเกี่ยวกับบริษัทที่มีหน้าที่จัดการกองทุนเพื่อการเลี้ยงชีพ
			(ก) เลขประจำตัวผู้เสียภาษีอากรบริษัทที่มีหน้าที่จัดการกองทุนเพื่อการเลี้ยงชีพ


/ (ข) คำนำ ...




				(ข) คำนำหน้าชื่อบริษัทที่มีหน้าที่จัดการกองทุนเพื่อการเลี้ยงชีพ
				(ค) ชื่อบริษัทที่มีหน้าที่จัดการกองทุนเพื่อการเลี้ยงชีพ
			(๓) ข้อมูลเกี่ยวกับนายจ้าง
					(ก) เลขประจำตัวผู้เสียภาษีอากรนายจ้าง 
					(ข) คํานําหน้าชื่อนายจ้าง 
					(ค) ชื่อนายจ้าง
			(๔) ข้อมูลเกี่ยวกับลูกจ้าง
					(ก) เลขประจำตัวผู้เสียภาษีอากรลูกจ้าง 
					(ข) คำนำหน้าชื่อลูกจ้าง
					(ค) ชื่อลูกจ้าง
					(ง) ชื่อสกุลลูกจ้าง
			(๕) ข้อมูลเกี่ยวกับมูลค่าเงินสะสมและเงินสมทบที่ลูกจ้างและนายจ้างนำส่งทั้งปีปฏิทิน
					(ก) จำนวนเงินที่นายจ้างจ่ายสมทบเข้ากองทุนเพื่อการเลี้ยงชีพ
					(ข) จำนวนเงินที่ลูกจ้างจ่ายสะสมเข้ากองทุนเพื่อการเลี้ยงชีพ
					(ค) ปีพุทธศักราชที่จ่ายเงินสะสมเข้ากองทุนเพื่อการเลี้ยงชีพ
ข้อ	๓	ให้กองทุนเพื่อการเลี้ยงชีพเก็บรวบรวมข้อมูลตามข้อ ๒ ตั้งแต่วันที่ ๑ มกราคม
ถึงวันที่ ๓๑ ธันวาคมของทุกปี และรายงานต่อกรมสรรพากรภายในวันที่ ๓๑ มกราคมของปีถัดจาก
ปีที่เก็บรวบรวมข้อมูล โดยให้จัดทำเป็นข้อมูลอิเล็กทรอนิกส์ตามรูปแบบและนำส่งตามวิธีการที่กำหนด
บนเว็บไซต์ของกรมสรรพากร www.rd.go.th ทั้งนี้ ข้อมูลดังกล่าวที่กองทุนเพื่อการเลี้ยงชีพรายงาน
มายังอธิบดีกรมสรรพากรต้องเป็นภาษาไทยหรือภาษาอังกฤษตามที่ได้จัดเก็บไว้ในฐานข้อมูลของกองทุน
เพื่อการเลี้ยงชีพ และต้องระบุสกุลเงินเป็นเงินบาท
การรายงานข้อมูลของกองทุนเพื่อการเลี้ยงชีพตามวรรคหนึ่งให้ถือว่าสำเร็จ เมื่อกองทุน
เพื่อการเลี้ยงชีพนั้นได้รับการแจ้งข้อความจากระบบของกรมสรรพากรในการยืนยันว่าการรายงานข้อมูลดังกล่าว
สำเร็จแล้ว 
ข้อ	๔	กองทุนเพื่อการเลี้ยงชีพอาจแต่งตั้งตัวแทนซึ่งเป็นบริษัทหรือห้างหุ้นส่วนนิติบุคคลที่ตั้งขึ้นตามกฎหมายไทยในการรวบรวมและรายงานข้อมูลของกองทุนเพื่อการเลี้ยงชีพต่อกรมสรรพากรตามประกาศนี้ก็ได้ ทั้งนี้ การแต่งตั้งตัวแทนดังกล่าวให้จัดทำเป็นเอกสารหลักฐานโดยให้ตัวแทนนั้น
ส่งหลักฐานการแต่งตั้งตัวแทนให้กรมสรรพากรตามวิธีการที่กำหนดบนเว็บไซต์ของกรมสรรพากร www.rd.go.th 




/ ข้อ ๕ เมื่อ ...





ข้อ	๕	เมื่อกองทุนเพื่อการเลี้ยงชีพได้รวบรวมและรายงานข้อมูลถูกต้องครบถ้วนภายในกำหนดเวลาตามข้อ ๓ ให้ถือว่ากองทุนเพื่อการเลี้ยงชีพได้มีการรายงานข้อมูลไปยังกรมสรรพากร
ตามข้อ ๑๐ (๑) (ข) และข้อ ๑๐ (๒) (จ) แห่งกฎกระทรวงกำหนดการแลกเปลี่ยนข้อมูลเพื่อปฏิบัติ
ตามความตกลงระหว่างประเทศเกี่ยวกับภาษีอากร พ.ศ. ๒๕๖๖ สำหรับปีที่กองทุนเพื่อการเลี้ยงชีพ
ได้ดำเนินการรายงานข้อมูลนั้น
ข้อ	๖	สำหรับปี ๒๕๖๗ เมื่อกองทุนเพื่อการเลี้ยงชีพได้รวบรวมข้อมูลระหว่างวันที่ ๑ มกราคม 
พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๗ และรายงานข้อมูลถูกต้องครบถ้วนต่อกรมสรรพากร
ตามรูปแบบและวิธีการตามข้อ ๓ ภายในวันที่ ๓๑ มกราคม พ.ศ. ๒๕๖๘ ให้ถือว่ากองทุน
เพื่อการเลี้ยงชีพได้มีการรายงานข้อมูลไปยังกรมสรรพากรตามข้อ ๑๐ (๑) (ข) และข้อ ๑๐ (๒) (จ)
แห่งกฎกระทรวงกำหนดการแลกเปลี่ยนข้อมูลเพื่อปฏิบัติตามความตกลงระหว่างประเทศเกี่ยวกับภาษีอากร 
พ.ศ. ๒๕๖๖ โดยอนุโลม
ประกาศ  ณ  วันที่   ๒๕  กันยายน  พ.ศ.  ๒๕๖๗


                กุลยา ตันติเตมิท
(นางสาวกุลยา ตันติเตมิท)
อธิบดีกรมสรรพากร

